《涵江书院为陈暄太守作》
明代·柯潜

韶阳太守赋归与，重理江头宅一区。门外不教来俗客，座间只许著鸿儒。

芸香落蠹书千卷，烟翠侵窗柳数株。想见晚凉佔毕暇，行看流水浴飞凫。

作者简介：柯潜（1423—1473）明状元。字孟时，号竹岩，莆田城厢区灵川镇柯朱村人。生于明成祖永乐二十一年，卒于宪宗成化九年，年五十一岁。性高介，邃于文学。